Storkoalisjonskrigen

Fort Solgard etter første beleiring av Solgard

### Resultat

Vitelvisk Anglo-asiatisk seier:· Tveiveldet oppløses.· Bridonia og Ytterøya i Vydensk Vestvik faller under anglo-asiatisk kontroll.· Vydenia, Hurtigia og Emilia faller under Det Ostangloasiatiske Kompani sin kontroll.· Whiterun blir gjenforent med Vitelvia.· Ystar, Innadøya og Tronmark i Vydensk Vestvik faller under vitelvisk kontroll.

**Storkoalisjonskrigen** var en konflikt som ble utkjempet mellom slutten av september 2017 og januar 2018. Den involverte enhver stormakt til Serveren og påvirket koloniene i Vestvik, hjertet av Vitelvia og kysten av Svampen, samt Vydenias hovedstad Erland by i krigens siste dager. Konflikten delte serveren i to koalisjoner: Storflodsamveldet på den ene siden, bestående av det Anglo-Asiatiske keiserriket, kongeriket Vitelvia og Ost-Angloasiatiske kompani og Tveiveldet, en løs konføderasjon av stater, nord på serveren. Hærene til både Vitelvia og Kompaniet anskaffet ofte leiesoldater fra Cyan Kingdoms under krigens forløp.

## Oppsummert

Storkoalisjonskrigen er blandt de mest omfattende konfliktene Serveren har vært vitne til. Krigen sto hovedsakelig mellom Storflodsamveldet(Vitelvia og Anglo-Asia) og det Ost-angloasiatiskekompaniet (OAAK), mot Tveiveldet . Vitelvia og Anglo-Asia erklærte krig mot Tveiveldet den 28. september 2017 i lys av Tveiveldets henrettelse av Det Ost-Angloasiatiske kompani sin guvernør. Cyan Kingdoms og andre mindre makter på Serveren holdt seg nøytrale. Krigen herjet landsbygda i Whiterun, med bombefly som angrep provinsen langt inne i det anglo-asiatiske imperiet. Krigen kostet begge sider hundrevis av jernbarer i krigsmateriell og dusinvis av diamanter i leiesoldatlønn, og hadde en betydelig effekt på den internasjonale økonomien.

Krigen endte 11. januar med signeringen av Keiserhornkonkordatet, som førte til betydelige territorielle endringer for alle involverte. Krigen var svært vellykket for Vitelvia, som fikk det meste av Tveiveldet gjennom kontrollen over kompaniet; Vydenia, Emilia og Hurtigia ble alle overført til kompaniet, og dermed til Vitelvia selv. I tillegg ble de fleste av Vydenias kolonier i Vestvik overlevert til Vitelvia: Innadøya, Tronmark og Ystar. Anglo-Asia fikk kontroll over Bridonia og den ytre øya i Vydenian Vestvik. Tveiveldet ble oppløst, og provinsene under Kompaniets kontroll endret status til fyrstestater for en mer effektiv styring, noe som resulterte i delingen av Hurtigia og etableringen av Varden.

## Opptakt

### Vitelvisk opprystning

Etter etableringen av Tveiveldet og splittelsen av Vitelvia ble det klart at Tveiveldet var den mektigste militære makten på serveren. For å stå imot denne trusselen utvidet Vitelvia forsvarssamarbeidet med det angloasiatiske keiserriket. I hemmelighet utviklet de blant annet langtrekkende bombefly som kunne trenge dypt inn i Tveiveldet ved en eventuell konfrontasjon. Det ostangloasiatiske kompani, som var et delt foretak mellom disse to allierte, opplevde en betydelig militarisering, mest nevneverdig er konstruksjonen av Fort Euler på Logaritmeland. Dette fortet lå strategisk plassert i Svampen, og kunne brukes som utgangsposisjon for angrep på Tveiveldets kyst langs denne innsjøen. Når Vitelvia først hadde opparbeidet seg en viss sikkerhet ble målet å bryte opp Tveiveldet, som var den største sikkerhetspolitiske trusselen mot kongeriket. All denne opprustningen økte det allerede anstrengte forholdet mellom Tveiveldet og Vitelvia, Kompaniet og Anglo-Asia.

### Mistro til serverinstitusjonene

Serverstortinget og domstolene var de eneste overnasjonale institusjonene på Serveren, med flere regler og bestemmelser for å holde nasjonene fra anarki. Domstolene var det mest potente middelet for å ilegge stater og enkeltpersoner straff, hvis en ser bort fra Grunnlovens §7. Troen på at disse institusjonene kunne brukes til å håndtere mellomstatlige konflikter var derimot svært liten i Vitelvia. Hovedårsaken til denne mistroen var domstolenes manglende evne til å dømme mossy\_king for blant annet hans hærverk av Kvadsheimdomen og de hellige katakombene. Dette førte til at folket i Vitelvia hadde liten tillit til de overnasjonale institusjonene, og deres evne til å løse mellomstatlige konflikter. Fravær av troverdige institusjoner kan dermed være en årsak til at Storkoalisjonskrigen brøt ut.

## Henrettelsen av OAAKs guvernør

Etter guvernøren av det ostangloasiatiske kompani ble myrdet av Tveiveldiske embetsmenn i sitt eget kontor utløste dette furore i både de vitelviske og angloasiatiske samfunn. Spesielt Vitelvia hadde en gjennommilitarisert kultur, der styrke ble sett på som det øverste tegn på god karakter. internasjonale reaksjoner på henrettelsen rokket ved det vitelviske selvbildet, og er en forklaring på hvorfor Vitelvia reagerte så hardt som det gjorde.

## Krigens Gang

### Krigserklæring og okkupering av Østre Elvegard

28.september 2017 erklærer Anglo-Asia krig på Tveiveldet. Vitelvia, og det Ost-Angloasiatiske Kompani tar umiddelbart Anglo-Asias side. Samme dag kl. 17.00 gjennomfører Vitelviske styrker en vellykket okkupering av et tilsynelatende uforsvart Østre Elvegard, og ryster opp festningen betraktelig. Festningen var i denne tid fortsatt i redusert tilstand etter den Vitelvo-Vydenske krig.

### Beleiring av Fort Whiterun

5. oktober utfører den vitelviske arme, med hjelp av anglo-asiatiske ekspedisjonsstyrker en vellykket beleiring av fort Whiterun.

### Første beleiring av Solgard

Med kontroll over Whiterun kunne Storflodkoalisjonen begynne sin offensiv i Vydenske territorier. 29. november gjennomfører kompaniets styrker den første beleiringen av Solgard. Slaget ender dog i seier for Tvelveldet, og kompaniets styrker blir nødt å trekke seg ut av Vydenia.

### Tveiveldisk motoffensiv

7. Desember, i lys av den misslykkede beleiringen av Solgard og en svekket Vitelvisk arme, iverksetter Tveiveldet en motoffensiv for å ta tilbake Fort Whiterun. Den andre beleiringen av fort Whiterun. De Anglo-asiatiske og Vitelviske styrkene som nå, for første gang i krigens forløp, forsvarer på hjemmebane, utnytter fortets kapabiliteter til dets fylle. Armeen sto stødig på toppen av fortet. De avfyrte piler mot Tveiveldske soldater som forsøkte å avfyre TNT mot toppen, og sendte eksplosiver ned på soldater som forsøkte å innta fortet nedenfra. Etter et langt og kostbart slag, gir Tveiveldet opp beleiringa og trekker seg tilbake til Solgard.

### Andre beleiring av Solgard

Med den nå svekkede Tveiveldiske armeen, kan Storflodkoalisjonens styrker på nytt marsjerere forbi Nordre Fjellgard, og gjenoppta sin offensiv i Vydenske territorier. 17. desember starter den andre beleiringen av Solgard. Kompaniets styrker benytter seg av en omfattende bruk av TNT kanoner. Store deler av fortett destrueres under beleiringa. Kanonene rakk likevel ikke bort til det innerste tårnet i festningen, som ble forsvart med pilregn og bruk av ildmurer. Etter en veldig lang og blodig kamp, gav Kompaniet opp beleiringen av Solgard festning for andre gang. Seniorfem meldte til Cyan Tidene etter beleringa at

> "Solgard er nå praktisk talt en ruin etter den langstrakte kampen"
>
>

### Fiaskoen av Solgard

Den reduserte Tvelveldiske arme klarer ikke å jage Storflodkoalisjonens styrker ut av Vydenia etter den mislykkede beleiringen. . Solgard var fortsatt i en svært redusert tilstand etter andre beleirng, og Tveiveldiske styrker var utmattet etter krigens lange forløp. 10. Januar gjennomfører kompaniets styrker en tredje beleiring av Solgard. Beleiringen var kortvarig og resulterte i en knusende seier for Storflodkoalisjonens styrker, etter en Tveiveldisk soldat med uhell sprengte sengene i basen, og dermed ødela forsvarernes gytepunkter. Angriperne kunne følgelig gå uhindret inn i festningen. Beleiringen har i senere tid fått navnet "Fiaskoen av Solgard", av denne grunn.

etter beleiringen Fort Solgard, inntok Kompaniets styrker Erland By og krevde at keiseren av Tveiveldet godtok en betingelsesløs kapitulasjon av Tveiveldets væpnede styrker. Keiseren godtok dette kravet etter denne lange og blodige krigen. En våpenstillstand er nå i effekt mellom Tveiveldet og Storflodkoalisjonen.

en fredsavtale ble signert følgende dag.

## Ettermæle

Den 11. Januar ble krigen avsluttet, med undertegningen av fredsavtalen Keiserhornkonkordatet. Dette resulterte i:

* Bridonia og Ytterøya i Vydensk Vestvik falt under anglo-asiatisk kontroll.
* Hurtigia, Vydenia og Emilia falt under kompaniets kontroll,
* Whiterun ble gjenforent med Vitelvia, Ystar
* Ystar, Innadøya og Tronmark i Vydensk Vestvik falt under Vitelvisk kontroll
* De tidligere nasjonene i Tveiveldet vil til sammen betale 128 diamanter, 16 smaragder, 96 gullbarrer og 192 jernbarrer i krigserstatning. Midlene skal blant annet brukes til å reparere de krigsherjede områdene i Vitelvia og det tidligere Tveiveldet.